《水调歌头 其二 贺新居》
宋代·佚名

三径当松竹，五亩足烟霞。个中卜宅，蓬山佳致足君家。

前有书江环绕，后有横岗崒嵂，万象总森罗。轮奂翚飞处，此屋岂无华。

绿窗开，朱户敞，绣帘遮。燕闲自适，百篇斗酒是生涯。

种善善根未绝，延桂桂枝可待，谁子为君夸。佳嗣一夔足，荣耀必多嘉。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。